குரோமியம்(III) சல்பேட்டு

குரோமியம்(III) சல்பேட்டு (Chromium(III) sulfate) என்பது Cr2(SO4)3 • 12(H2O). என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும்.[Cr(H2O)6]3+, என்ற பொது வாய்ப்பாடுடன் கூடிய  உலோக நீரயனி சிக்கல்சேர்மங்களின் நீரேற்ற சல்பேட்டு உப்புகளாக இவை உள்ளன. இவ்வுப்பின் கருஞ்சிவப்பு நிறத்துக்கு இதுவே காரணமாகும். தோல் பதனிடுதல் தொழிலில் இவ்வுப்பு பெருமளவில் பயன்படுத்தப்பட்டு சுற்றுச் சூழல் பாதிப்பிலும் பங்கு வகிக்கிறது.

பண்புகள் 

குரோமியம்(III) சல்பேட்டை சூடாக்குவதால் இது பகுதியாக நீர்நீக்கம் செய்யப்பட்டு நீரேற்ற பச்சை நிற உப்பைத் (CAS#15244-38-9) தருகிறது. இதன் பயனாக நீரிலி வடிவ (CAS#10101-53-8) உப்பும் உருவாகிறது.

தயாரிப்பு 

குரோமேட்டு உப்புகளை கந்தக ஈராக்சைடுடன் சேர்த்து ஒடுக்க வினைக்கு உட்படுத்துவதன் மூலம் அடிப்படையான குரோமியம் சல்பேட்டு உப்புகள் உற்பத்தி செய்யப்படுகின்றன. நீர்த்த நிலை உப்புகள் குரோமியம்(III) ஆக்சைடுடன் கந்தக அமிலம் சேர்த்தும் தயாரிக்கப்படுகின்றன.  

Cr2O3 + 3 H2SO4 → Cr2(SO4)3 + 3 H2O

மேற்கோள்கள் 

குரோமியம் சேர்மங்கள்
சல்பேட்டுகள்